מערכת הביטחון הרוסית

מערכת הביטחון הרוסית הוא הכינוי למכלול הארגונים העוסקים בהגנה על ביטחונה של רוסיה, כלומר על הגנת תושביה מפני אויבים מבחוץ ומבית. לכל אחד מהגורמים במערכת הביטחון סמכויות משלו, אך לעיתים נדרשת הכרעה בשאלה מי הגורם שיתמודד עם איום ביטחוני מסוים. בין הגורמים השונים מתקיימים אינטראקציה ושיתוף פעולה, לשם מימושן של מטרות משותפות. על רקע שאלת ההכרעה ישנה יריבות נסתרת בין ארגוני הביטחון השונים, בייחוד בין משרד הפנים של רוסיה ושירות הביטחון הפדרלי של רוסיה. הארגונים הנכללים במערכת הביטחון הם: הכוחות המזוינים של הפדרציה הרוסית צבאה של הפדרציה הרוסית. כוחות היבשה הרוסיים: אחראית על בניין הכוח בכוחות היבשה. מערך החוד כולל את חיל השריון, חיל ההנדסה, ויחידות מובחרות. הפעלת הכוח היא באחריות המחוזות הצבאיים. חיל האוויר הרוסי וכוחות האוויר והחלל: מפעיל מטוסי קרב, מסוקי קרב, מטוסי תובלה, כלי טיס בלתי מאוישים, לוויינים ואמצעים נוספים. חיל הים הרוסי: מפעיל ספינות סיור ובט"ש מהירות, ספינות טילים, צוללות אסטרטגיות ואת יחידת הקומנדו הימי PDSS. חיל הים מגן על חופי רוסיה ונתיבי הסחר הימיים וכן שותף במבצעים אסטרטגיים רחוקים. המודיעין הצבאי הרוסי: המינהל הראשי של המטה הכללי הרוסי אחראי על מודיעין צבאי ובין השאר על מתן הערכות מודיעין טקטיות ואסטרטגיות, כולל התרעה על סיכוי ממשי למלחמה. בין יחידות הספצנאז נמנות הכוחות למבצעים מיוחדים. המשטרה הצבאית הרוסית: אחראי על אכיפת החוק הצבאי, שמירה על מעברי הגבול והגנה מפני אויבים חיצוניים אשר נמצאים בתוך גבולותיה בעת מלחמה. אחראי על הכליאה הצבאית. שירות ביון החוץ ארגון הביון של המדינה, הממונה על איסוף מידע אזרחי, דיפלומטיה חשאית ופעולות ביטחון חשאיות מחוץ לגבולות המדינה. שירות הביטחון הפדרלי נועד להגן על המדינה מפני חתרנות פנימית המסכנת את ביטחונה או מפרה את חוקיה. הוא אחראי בין השאר על סיכול טרור, סיכול ריגול ואבטחת מידע. משמר הגבול הפדרלי: זרוע של שירות הביטחון האחראית על ביטחון הפנים, הגנת הגבולות ואזורי הספר, שיטור כפרי, לוחמה בטרור וסיוע למשטרה באירועים כגון הפרות סדר ואירועים ביטחוניים. משטרת רוסיה המשטרה בפדרציה הרוסית, העוסקת בביטחון פנים, שמירה על הסדר הציבורי, מניעת פשע, לכידת עבריינים ואכיפת החוק. המשמר הלאומי גוף נשיאותי דמוי-ז'נדרמריה, האחראי לטיפול בהפרות סדר באמצעות יחידות מיוחדות כמו אומו"ן שירות בתי הסוהר הפדרלי הגוף האחראי על הפעלת בתי הסוהר ברוסיה. משמר הקרמלין ושירות ההוצאה לפועל הפדרלי משמר הקרמלין האחראי על אבטחת הקרמלין ושירות ההוצאה לפועל הפדרלי האחראי על אבטחת בתי המשפט ברוסיה. משרד ההגנה המשרד הממשלתי המפקח על פעולת הצבא, ועוסק בפעולות אזרחיות הקשורות לתפעול הצבא, כגון רכש ושיקום. המשרד לענייני פנים המשרד הממשלתי המפקח על פעילותה של משטרת רוסיה. המשרד למצבי חירום והגנה אזרחית המשרד הממשלתי לענייני חילוץ והצלה, כולל את שירות הצלב האדום הרוסי ושירות כיבוי האש הממלכתי שמטרתו להגן מפני שריפות וכדומה. המועצה לביטחון גוף מייעץ ומתאם בענייני ביטחון ואסטרטגיה בלשכת הנשיא. הפיקוח הפרלמנטרי על מערכת הביטחון מבוצע על ידי ועדות הדומה: הוועדה לענייני הגנה (האתר הרשמי) הוועדה לביטחון ולוחמה בשחיתות (האתר הרשמי) הוועדה לבחינת הכנסות התקציב הפדרלי לצורכי הגנה, ביטחון לאומי ופעילויות אכיפת חוק מערכת הביטחון כפופה לביקורת מטעם המועצה לביטחון לאומי באמצעות הוועדה הבין-גופית לביטחון צבאי שבראשה עומד הרמטכ"ל הרוסי והוועדה הבין-גופית לביטחון הציבור, שאותה מנהל שר הפנים של רוסיה. בנוסף לגופים הנ"ל, פועלים גם גופי ביטחון נוספים, כדוגמת: שירות האבטחה הפדרלי - האחראי לאבטחת אישים ומשלחות דיפלומטיות ברוסיה. השירות לתקשורת מיוחדת ומידע (יורש הסוכנות הפדרלית למידע ולתקשורת ממשלתית) והוא ארגון מודיעין אותות האחראי לאבטחת התקשורת הממשלתית והנשיאותית. שירות הביטחון הנשיאותי, זהו שירות האבטחה האישי של נשיא רוסיה השירות הפדרלי לפיקוח על הטכנולוגיה והייצוא - ארגון ביטחון רוסי במשרד ההגנה האחראי לביטחון מידע והגנת הטכנולוגיה הרוסית מפני ריגול זר המינהל הראשי לתוכניות מיוחדות - מחלקה בלשכת הנשיא האחראית על הבונקרים הממשלתיים ולאבטחת מתקני הממשל הפדרלי השירות הפדרלי לשליטה באלכוהול, גוף אכיפת חוק פדרלי שנועד להסדיר את שוק האלכוהול במדינה. שירות המכס הפדרלי - אחראי לביטחונה הכלכלי של המדינה השירות הפדרלי לפיקוח פיננסי - הוא ארגון המודיעין הפיננסי העוסק במאבק בהלבנות הון ומימון טרור ועדת החקירות - אחראית לפענוח תיקי חקירה של פשיעה חמורה. הוועדה כפופה לנשיא ואחראית לכל תיקי החקירה במדינה. מאגדת את כל ארגוני החקירה הרוסיים וכוללת גם חוקרים משירות הביטחון, משרד התובע הכללי ומשטרת הפדרציה הרוסית. קהילת המודיעין הרוסית משרד ההגנה של רוסיה מערכת הביטחון הישראלית